
KORNEL UJEJSKI. 


FUNEBRA MARSO. 


(Melodramo al la muziko de Fr. Chopin el sonato B moll, 
op: 35). 


Kie bruas sonorado? Cu en kapo mia2 
Kien iras aroj pastraj kun kant' korva tia? 
Antaŭ mi funebra iras paŝe veturilo... 
Vidon mian mallumigis nigra mortkovrilo! 


le supre kruco lumas, torĉoj brilas sune, 

Kaj mi iras subtenata, —iras oportune. 
Senkonscie korpo mia sin antaŭen trenas 
Bone! Oni min konduku, kien do mi venas?... 


Iras mi en sonĝo kvazaŭ, mi nenion sentas, 
Nur en koro kaj en kapo io min turmentas, 
lo ungojn endronigas akrajn kaj dolorajn, 
Kaj sonoroj bruas, ĝemas, kordojn ŝiras korajn. 


Ha...muzikon mi nun aŭdas: ĉarma estas ĉarma... 
Fajro en okuloj miaj, kaj la frunt' malvarma. 
Ĉiuj strange min rigardas, sed el malproksimo: 
Sur vizaĝ' ilia vagas kvazaŭ ia timo! 


Ĉerkon tiras kvar ĉevaloj en funebra vesto 
Kaj min trenas ia forto al terura festo... 
Granda Dio, ĉerko tiu sin al mi alŝovas! 
Ha! ĉi tie, en la ĉerko mia cel' sin trovas?... 


* 
* * 


Kial Vi min punis tiel. Vin kun nomo Dia? 
Kial, kial, ho! 

Vi, la reĝo de la sunoj kaj de vivo ĉia, 
Min dispremis do? 
Kie Vi, 
Forta Di? 


Ĉu Vin korvoj superbruas, aŭ la ĝema son’? 
Antaŭ mi Li ekaperu kun vid’ ironia— 
Li—reĝo de l' sort'! 
Kvankam—nulo, mi potencas en doloro mia 
Pli ol Lia fort' 
Li—malbon”, 
Li—malbon'! 


Per ĉi vorto sonas ĉio, 
Jezu', Mario! 

Min incitas tiu son' 
La son'! la son'! 


* 
* * 


Sur veluro dormas bela, 
Plektas manojn Si, 

Kaj rideto ŝia hela 
Turnas sin al mi! 


Vi ne sentas rozodoron 
De la kron'—ornam'; 
Miaj kisoj vian koron 
Nun ne vekos jam. 


Vi ne scias, ke mi paŝas 
Kvazaŭ senvivul', 
Ke la ĉerko Vin forkaŝas 
For de la okul! 


Ću por tio, amikino, 
Floris mi sub sun” 

Kaj mi amis Vin ĝis fino » 
Por tombigi nun? 


Celo mia estas tio? 

Jen edziĝa lit? 

Kaj ĝis nun mi vivas, Dio, 
Mi—solu!” ermit’? 


Estis dolĉa kaj anĝela 
Kaj min amis ŝi, 
Kvazaŭ revoj flugis bela, 
Dolĉa temp' por ni! 


Tiam estis mi humila, 
Kun anĝela sent’; 

El rigardo ŝia brila 
Fluis sakrament. 


Al mi donis ŝi inspiron 
De la virt', деп? 

Kaj malfermis la eniron 
Al ĉiel’ por mi! 


Kien fine min altrenis 
La kruela sort'? 

Al la tombo mi alvenis, 
Tra esper'—al тогі! 


Celo mia estas tio? 

Jen edziĝa lit’? 

Kaj ĝis nun mi vivas, Dio, 
Mi solul', ermit'? 


* 
* * 


Cerkon prenis kaj forportis oni żin rapide, 
Min haltigi oni penas, ha... ha... vere ride... 
For de Г voj’! Ĉar malfeliĉo estos malsaĝuloj: 
Estas forta mi kaj fajro flamas en okuloj! 


Mi nur havas al ŝi rajton, ĉiuj tuj foriru! 
Nigra aro! Nur egala kontraŭ mi eliru! 
Ne por tia suferado estas via koro! 

Hi kuris for, mi iras reĝo de l' doloro! 


Tra murmuro kaj tra miro, sonorila sono 
Mi aliras al la ĉerko—ĝis al mia trono, 
Ho fosisto, vi oferon novan nun akiros: 
Por enfosi tian reĝon, kiom vi deziros? 


Enterigu min profunde, mordas min sufero, 
Pli ol via tero nigra premas min aero... 

Ne aspergu! ŝin eĉ sankta akvo makuligos: 
Mi ĉi-tie estas pastro: larmoj ŝin sanktigos! 


El sub vesto de monafio mano elŝoviĝas — 
Tiel luma, tiel forta... mi genufleksiĝas, х 
Min ektuŝis ĝi, mi falas kvazaŭ senvivulo... 
Oni prenis min, sed kien iros mi solulo? 

* У, * 


Ha, por iom da feliĉo pagas koro nia 
Per da larmoj mar? 
Mond' malsaĝa, mond' mizera, ĉu do estas tia 
Celo de l' homar’? 
Via ir— 
Mia spir’! 


En la mond' mi estas koro, vi nur vana son'! 
Ĉu mi petis Vin pri tio, ke la fort' mistera 
Alvenigu min? 
Kvankam esto min katenas, restis mi libera 
Tuj forlasi Vin. 
Li—malbon'! 
Li—malbon'! 


Per ĉi vorto sonas ĉio 
Jezu', Mario! 

Min incitas tiu son' 
La son’! la son?! 


KORNEL UJEJSKI. 


LA NIGRA ŠALO. 


Kaj mi vin demandas kun bruo ebria 
De kio rustiĝis ponard' akra mia? 
Kaj kial la nigra ĉirkaŭas min ŝalo 
Kaj sango sekiĝis sur ĝi per koralo? 


Kaj vi min demandas, tre bone, ho Serboj, 
Sed vino ekbruu antaŭe en cerboj, 

Min kantoj liristaj surdigu ĝis limo, 

Por ke ne komprenu la vortojn l' animo. 


Rapide sonigu la kordojn, liristoj, 

Kun plenaj pokaloj alpaŝu servistoj, 
Sub kapon vi mian submetu kusenon, 
Al vi mi malkovros de Г koro gehenon! 


Kaj ŝaŭmas pokaloj kaj tremas la liro... 
De Г brust' ŝia neĝa allogas min spiro... 
Ĝis nun nigraj haroj odoras parfumon 
Kaj brilas okuloj kaj ĵetas la lumon. 


Ŝin tenis mi zorge en mia kastelo 
Kaj ŝi por mi estis plej kara juvelo, 
Pli kara ŝi estis ol eĉ la memoro 

Pli muroj Semlinaj prenitaj kun gloro. 

Pli kara ol mia ĉevalo-kaŝtano — 
En ĉiuj bataloj—fidela kompano. 
Kaj ŝi por mi estis... pleniĝu pokalo! 
Ĉu vino jam mankas por nia regalo? 


Barelojn elrulu el kelo, servistoj... 
Bojanaj pranepoj, vi blankaj kantistoj, 
Pro kio ektimis la kanton malbeno? 
Ha... ŝi por mi estis... revita Edeno! 


Kaj estis en ŝia vizaĝo grekina 
La ĉasto infana, majesto re$ina 
Ĉe ŝi min forlasis fiero kaj vano 
Kaj estis mi pia, humila infano. 


Kaj vane blekadis ĉevalo en korto: 


De Г brust' ŝia neĝa nenia jam forto 
Deŝiri min povis: mi restis forĝita 
Al koľ de l' knabino de mi adorita. 


Ĉar mi ŝin ĉirkaŭis per arko ĉiela 

Kaj ŝi por mi estis zorganto anĝela, 

Car ŝin mi forrabis el baŝa haremo, 

Kaj ŝi por mi estis... lacert' sen dankemo. 


Kaj tiel sur brusto ŝi rampis avide 

Ĝis koron ŝi mian ekvundis perfide! 

Kun fremda! Diablo! La sang' bolas mia... 
Ponardon! aŭ vino min faru ebria! 


Min iam invitis amik' por regalo— 
Rapide al testo min portis ĉevalo. 
En mia kaste? ĉe Danubo staranta 
Servistojn mi lasis kun ŝi ploretanta. 

Sopira kaj pala Ši staris sur turo 

Kaj kvazaü malluman flageton sur muro 
Ventumis funebre la vent' ŝian ŝalon— 
Mi kovris vizaĝon kaj spronis ĉevalon. 


Sed kiam mi estis en rondo intima 
Denove ekbrulis la fajro anima 

La tagoj forflugis ĉe kanto kaj vino, 
Mi tute forgesis pri mia knabino. 


Ĝis nokto sonadis la krio batala... 
Subite alkuras servist' mia pala 

Kaj iom al mi murmuretas гаріде... 

Mi saltis—kaj pafis serviston perfide... 


Mi tuje forlasis ĉe l' tablo najbarojn 
Kaj flugis mi fulme tra kampoj, arbaroj 
Kaj antaŭ ol tago lumigis ĉielon, 
бета” min alportis en mian kastelon. 


Mi pordon debatis per pugn' kaj genuo, 
Kaj jen... en angulo... rigardu: la duo 
Pasie sin plektis en varma kunbrako— 
Mi ilin disigis per unu glavhako! 


De frunto mi ŝia deŝiris la ŝalon... 
Kaj viŝis pef ĝi la sangantan metalon. 
Kaj antaŭ ol suno disigis nebulojn, 
Danubo forportis jam du senvivulojn. 


Kaj Vi min demandas kun bruo ebria, 
De kio rustiĝis ponard' akra mia? 

Kaj kial la nigra ĉirkaŭas min ŝalo, 
Sur. kiu sekiĝis la sang' per koralo? 

Ŝi staras kaj bruston malkovras... Haido... 
Kaj min ŝi allogas... ruĝiĝas la vido, 

Kaj sango alfluas... Ho, nokt' malbenata! 
Atendu... mi iras... Di' estu kompata! 


ĈIELENIRO. 


(Preludo de Chopin 7.) 


Kuŝas mi sur nuboj, 
Ter’, ёіеР silentas 
Flugis for Іа duboj, 
Spiron mi ne sentas... 
De violodoro 

Min ĉirkaŭas ŝorĉo 
Kun revanta koro 
Flugas, naĝas mi... 


Supre brilas steloj, 
Ĉirkaŭ mi sen bruo 
Rondflugas anĝeloj 
En ĉiela bluo. 
Daŭru ĝis la fino 
Tiu revo, dolĉo 
Koron en la sino 
Ho ne veku, Di... 


KORNEL UJEJSKI. 


HAGAR EN LA DEZERTO. 


Sub suna brulego mi staras sen movo 
Cirkaiie—dezerto; al Vi, ho Jehovo, 
Mi preĝas kun voĉo de plor 
Fandiĝu sur nin la ĉiel, fajrigita, 
Ekfrapu la fontoj el monto granita 
Kaj sablo kovriĝu per flor’! 


Ĉu iam Jehovo al mi autaŭ morto 
Hebronon permesos rigardi la sorto 
Kaj hejmon de ! mastro, ho Di’? 

u iam, eĉ vivo se estos savita, 
Sub tendo mi dormos de li dorlotita 
Kaj bruton mi gardos por li? 


Jam vestoj defalas, nudiĝas la kaloj, 
Rimenoj diskrevas sur niaj sandaloj 
Kaj filo jam mortas de sek’! 

Mi amis, ho Dio, kaj estis amata, 
Feliĉa—kaj prave mi estas punata, 
Sed filo ja estas sen pek'! 


Kaj kiam la fajra ventego ekblovas 
Kaj cindrajn nubegojn minace alŝovas, 
Izmael kliniĝas al ter. 

Al vi tiam, Dio, rigardojn mi sendas 

Kaj filon per korpo mi nuda defendas 
Por savi de l fajra infer’! 


Kaj ĉiam singardan dum nokta dormado 
Min ofte ekvekas sovaĝa kriado: 
Gazelon sufokas rabul'! 
Ćirkaiie—$akaloj, dezerto senfina... 

Sed bestoj forkuras, ĉar flamo tigrina 
El mia rebrilas okul! 


Kaj ofte sur blanka skeleto kamela 
Sovaĝe rigardas vizaĝo malhela: 

Ĝi estas migrulo sen spir'! 

Aŭ nin rimarkinte, tre ofte vulturo 
Dezerton trafendas per krio terura, 
Al freŝa vokante akir'! 


Kaj kiam li dormas, mi portas... Ho Dio, 
Izmael ektremis, li falas kun krio 

Kaj iri ne povas jam pli! 

Kaj buŝon malfermis. Ho granda Sinjoro, 
Aperu rapide do Via favoro! 

Vi granda, Vi forta, Vi Di’! 


Jehovo, Jehovo, li ploras, li ĝemas 
Kaj buŝon brulantan al mia alpremas 
Kaj fajron elspiras per ĝi! 

Por voĉo, por mia ĉu mortis ĉielo? 
Jehovo, la roson! Moliĝu kruelo! 
Guteton de pluvo por ni! 


R BR R 


ADAM ASNYK. 


ESTIS INTER NI NENIO. 


Estis inter ni nenio! 

Nek konfidojj kaj nek ĵuroj, 
Fremda estis al ni ĉio 

Krom printempaj revoj puraj; 


Krom la freŝaj bonodoroj 
Petolantaj kun la flaro, 
Krom babilo inter floroj 
Kaj herbaro en kamparo; 


Krom torentoj kaj kaskadoj 
Bruetantaj super kavoj, 

Krom de birdoj la kantadoj, | 
De Г naturo dolĉaj ravoj, 


Krom la fontoj, kie koroj 
Trinkis ravon ĝis ebrio 
Krom primoloj, rozodoroj 
Estis inter ni nenio! 


ZYGMUNT KRASIŃSKI 


AL LA AMATINO. 


Se mi hodiaŭ, aŭ morgaŭ aŭ iam 
Subite devos ekdormi por ĉiam, 

Mi volus, kara, sen ia doloro 
Ligilojn ŝiri kun la tuta mondo 

Kaj malaperi kvazaŭ meteoro 

Aŭ kiel larmo en grandega ondo. 
Sed antaŭ bati ĉesos mia koro 

Kaj mi aperos antaŭ trono Dia, 

Mi volus resti ĝis la lasta horo 

Kaj morti, kara, nur sur mano Via, 
Do, kiam morti al mi sort' ordonos 
Kaj korpon mian Vi al ter' redonos, 
Sciu: mi timas monaĥejan muron 

Kun ĝiaj arkoj super frunto mia. 

Mi volas havi ĉirkaŭ mi naturon 
Ringon ĉielan luman kaj radian. 

Sub tiu ringo kaj sur brust' de l' tero 
Vi kapon mian plenan de doloro 

Kaj lacigitan de longa sufero 

Metu kaj kovru per blanka marmoro, 

Supre sin levu freŝa bonodoro 

De arbetaĵoj ĉiam verdflorantaj, 
De centfolioj, rozoj kaj diantoj, 
De miozotoj gaje ridetantaj 

Kaj de dalioj, de mirtoj italaj, 
De miaj kampoj modestaj korvaloj. 
Kion dum vivo al Vi mi alportis, 
Post mia morto al mi Vi redonu, 
Per ili kapon ornamu kaj kronu, 
Ke de la floroj tiuj alpremata, 
Ĉiam pli teren de ili puŝata 

En la eterna disfluu mi spaco 

Ĝis el velkinta en la tombo floro 
Elkreskos nova—la floro de paco. 
Al Vi odoran malfermos ĝi koron, 
Ĉiuprintempe el tomb” aperante, 
Ĝi el subteraj salutos Vin randoj 
Apud piedoj Viaj disflorante 

Ĝi volvos ilin per floraj rubandoj. 


H. G. DERVIZ. 


NOKTOJ SENDORMAJ. 


(Muziko de A. C.) 
Ho noktoj sendormaj, ho noktoj pasiaj, 
` Noktoj en lastaj sunbriloj dronantaj, 
Vortoj senpensaj, rigardoj radiaj, 
Floroj de P morta aŭtuno velkantaj. 
Ho noktoj sendormaj, ho noktoj pasiaj! 


Eĉ se estonte la temp’ senkompata 
Montros al mi vian trompon kaŝitan 
Tamen mi flugos al vi altirate 

Ĉiam feliĉon serĉante perditan. 

Ho noktoj sendormaj, ho noktoj pasiaj. 


M. ROMANOWSKI. 
LA AMO. 


Тїп erpas, tiu plugas, 
Tiu semas. 
Ĉirkaŭ mi la vento flugas, 
Brue ĝemas. 


Ĉiu tedas min laboro 
\ Sur ła tero, 
Vagus mi laii birda moro 
En aero... 


LEONO ZAMENHOF 


AL LA DUA KONGRESO *). 


Sur ondoj de maro eterne ŝaŭmanta, 
Sur brusto de akvoj spirantaj mistere 
Obstine, kuraĝe antaŭen iranta 
Sipeto malgranda glitadas libere. 


Al celo ĝi iras senhalte kaj certe, 
Ondegojn potencajn ĝi tranĉas facile, 
Barilojn danĝerajn evitas tre lerte 

Kaj tondrojn minacajn aŭskultas trankvile 


Ripozas sur fundo jam ĝiaj kolegoj— 
La frataj ŝipetoj; en fortaj mortbrakoj, 
En akra batala kun maraj ventegoj 
Pereis, trafitaj de Г sorto ekhakoj. 


Sed ĉiuj atakoj de mondaj fortegoj 
Resaltas senforte, murmure ĝemantaj, 
Distritaj facile per kunaj penegoj 

De l' bravaj ŝipanoj konsente remantaj. 


Kaj naĝas ŝipeto kun kvazaŭ flugiloj, 
Direktas ĝin lerte espero sen laco, 
Frateco kaj amo—jen ĝiaj remiloj, 

Kaj celo—eterna haveno de l' paco. 


*) Deklamita dum la malfermo de la II Kongreso 
en Ĝenevo 1906. 

Kaj kvankam en nuboj sin kašas haveno, 
Sipanoj ne haltas en sia penado: 

De Г bela estonto proksima alveno 
Remantojn fortigas dum longa naĝado. 


Hodiaŭ, Svisujo, al via haveno 
Alnaĝas ŝipeto post jara irado; 
Hodiaŭ en nia idea festeno 

Aperas la dua de l' pac' Olimpjado. 


Ho lando pacama, vi kie kuniĝas 
Jin unu la francoj, italoj, germanoj, 
Rigardu: espera standardo leviĝas 
Por krei kunvivon por ĉiuj landanoj! 


Malfermu do brakojn por nia anaro, 

Al brusto alpremu nin, land’ de 1 libero, 
Ni venis alporti al via altaro 

La pruvojn de ĉiam flamanta fajrero. 


Ekflamu per tiu fajrero la sentoj, 

Forbrulu malamo en homaj animoj, 
Kaj fine diversaj nacioj kaj gentoj 
Ekĝuu sur tero la pacon sen limoj! 


En nin inspiriĝu nun nova fervoro 
Por vojon daŭrigi al celo amata, 
Kaj nia komuna amika laboro 
Konduku nin al la haveno benata! 


En nuboj sin kaŝas ĉi tiu haveno, 

Ni tamen ne haltu en nia penado, 
Ĉar ni eĉ ne dubas pri fina alveno 
Al cel' dezirata post longa naĝado. 


LEONO ZAMENHOF 


LA LASTAJ HOROJ") 


La lastaj eksonis jam horoj, 
Ni finis jam nian festenon! 

Kun novaj impresoj en koroj 
Ni nunan forlasas kunvenon. 


Fandinte sur unu altaro 

La sentojn kaj kunajn esperojn, 
Ni freŝan fervoron al faro 

Kaj freŝajn forportas fajrerojn. 


Hieraŭ ankoraŭ fremduloj, 
Hodiaŭ ni estas frataro: 

Ĉar falis nun antaŭ okuloj 
Nin longe barinta remparo. 


Finiĝas kondamno miljara: 
Homaro distrita sur mondo 
Denove fariĝas fratara— 
Eterne ligita homrondo. 


Sed nun post praava eraro 
> plu eĉ ne celos ĉielon— 


ау. Dekh Deklap ita ĉe la ferma kunveno de la H Kon- 
greso en Genevo 1906. 

Ni restos sur ter', amikaro... 
Por novan eviti Babelon. 


Hodiaii ni iros laii lando 
Kun nia senlaca laboro 

Por mondon de l' rando ĝis rando - 
Flamigi per nia fervoro. 


Kaj kiam forkuros la jaro 
Ni en miliona kuniĝo 
Alflugos al nova altaro 
Levita de ni en Kembriĝo. 


OO 


T. ZIEMBIŃSKI. 


SONU CIE NIA KANT". 


(Nova esperanta signo). 


(Muziko de M. Hertz). 


Sonu ĉie nia kan! 

Ĝis la monda flugu rand, 
Malaperu ŝimo for', 

Veku amon en la kor'. 

LEONO ZAMENHOF 


MI AŬDAS VIN. 


Mi aŭdas Vin... 
En trankvileco reviganta 
Kvazaŭ balzam al ког fluanta 
Via paro! sanigas min, 

Mi aŭdas Vin... 


Mi aŭdas Vin... 

Per Viaj sonoj dorlotita 

Mi flugas kiel ensorĉita 

For de la tero, ho Diir, 
Mi aŭdas Vin... 


Mi aŭdas Vin... 

Ke Viaj sonoj tiel ĉarmaj 

Sopirojn kvietigu larmajn 

Kaj min pacigu ĝis la fin’! 
Mi aŭdas Vin... 


Mi aŭdas Vin... 

Por Viaj vortoj kante dolĉaj, 

Por murmuretoj mire sorĉaj 

Mi al turmen? oferus min 
Por aŭdi Vin. 


= 
Ë. 2 


LEONO ZAMENHOF 


NOVA JARO. 


Novan turnon jus finis la tempo, 
Freŝan paĝon komencas homaro, 
Fermis pordon la vivo pasinta, 
Nin alvokas al ag' nova jaro. 


í Ću pesante la lastan rikolton, 
Per malgoj ni plenigos la koron, 
Ke ne dece ni portis standardon, 
En batal al ni mankis fervoro? 


Aŭ fiere ni levos la frunton, 
Rigardante la fruktojn kun ĝojo, 
En la koroj sentante la flamon 

| Кај la forton ne fali sur vojo? 


Gaje sonas responde tintiloj, 
Bruas venke standard kun fiero, 
Super ni ĉiam lumas la stelo 
Klara, brila, la ste! de P espero. 


Ĝoje festas amika tendaro 
Jaron venkan post pena laboro 
Kaj al nova pretiĝas nun vojo 
Por daŭrigi batalon kun gloro. 


Nova jaro malfermu do pordon, 
Al ni vojon ne baru al celo, 

Ne limigos nin tondroj, ventegoj, 
Ĉar espera kondukas nin stelo! 


mr 


H. HEINE muz. de A. Rubinstein. 


AZRAH. 


Ĉarma, juna kaj raviga 

La filino de sultano 
Ĉiutage dum vespero 

Iris revi ĉe fontano, 

Ĉiufoje ŝi renkontis 

Ĉe la fonto murmuranta 
Junan sklavon belan, palan 
Kun rigardo sopiranta. 

Al li fine la princino 

Turnas sin kun la demando: 
„Diru al mi nomon vian, 

Vi el kiu estas lando?” 

Kaj la sklav: „mi estas Melimed 
Mi—el lando de Islamo, 

Mia gento—gent Selima 
Kiu mortas kun la amo. 


DOD 


FR. MORAWSKI 


LA RELO. 


(Fablo) 


Ĝemante sub batoj de martelo 
Tiel plendis relo al ĉielo: 
„Kiam finiĝos la batado, 
Ĉu longe daŭros suferado, 
Doloroj miaj kaj turmentoj?” 
Nenion helpis la lamentoj: 
Tiel longe suferis la relo 
Ĝis oni faris ĝin martelo. 


Vi demandos sendube, kion faris poste la relo? 
Inter ĉiuj marteloj ĝi batis kun plej granda kruelo. 

FR. MORAWSKI 


AZENO. 


(Fablo) 

Ĉiam modesta kaj trankvila 
Foje azeno humila 

Fariĝis tiel fiera kaj vanta 
Kaj eĉ aroganta, 


Ke lin bestoj ne rekonis. 
Li fanfaronis: 

„Ćar la gepatra mia paro 

Kaj la praava antaŭaro 

Nobelan havis familion, 

Do, mi meritas ankaŭ ion. 

Kiaj kapoj kaj personoj 

Sidis sur azenaj tronoj!” 
Al li la vulpo: „via deveno 
Sendube grandan meritas aplaŭdon, 
Sed ĉu persone vi ne indas laŭdon, 
Estante mem grandega azeno? 


LEONO ZAMENHOF 


VANAJ REVOJ. 


Flugi mi tre dezirus sub la firmamento, 
Aŭ en arbaro densa revi dum vespero, 
Aŭ kuŝante sur nuboj kuri kun la vento, 
Flugpendi, kiel aglo alte en aero... 


Mi kun la steloj dezirus paroli, 

Kaj de amatoj kvazaŭ ia paro, 

Revi, dorloti kun luno petoli, 

Aŭ iri en la landon fremdan trans la maro... 


Sed vane vojon serĉas la rigardo, 
Senfrukte... mia vesto estas en... lombardo! 


LEONO ZAMENHOF 


AMORO KAJ MERKURO. 


Unufoje sin renkontis ` 

Di’ Amoro kaj Merkuro. 
Amor' havis en sagujo 
Arkon pafan kaj sagetojn 
Kaj Merkur' en sia sako 
Havis brilajn moneretojn. 
рі de trompo kaj komerco 
Tiel diras al Amoro: 
„Donu al mi la sagetojn 
Por la sak' kun mia oro”. 
Di” de I” amo tuj konsentis, 
Interŝanĝo tuj fariĝis, 

Kaj sagujo de Amoro 

Je la oro ekpleniĝis. 

Vi ne miru, ke de tiam 

Li nur vekas amfajrerojn 
Trafrapante korojn lerte 
Per brilantaj ormoneroj, 
Merkur' ankaŭ malprudente 
Siajn sagojn ne dissendas: 
Pafas nur en certajn korojn, 
Kie... monon li atendas. 


EDWARD SŁOŃSKI 


VI NE VEKU SONĜOJN EN LA KOR’: 


Vi ne veku sonĝojn en la kor”, 
Sorê’ ilia nin ne ravos plu, 
Kion rabis de la temp” forflu' 
Malaperis por eterne for’. 


De jasmenoj freŝa bonodor”, 
La kuŝiĝo de la sanga sun”, 
De arbaroj malproksima brw, 
Ĉarm', silento kaj la pala lun' 
Preterpasis, nur animdolor” 

El mortintaj sonĝoj blovas nun! 

ENHAVO. 

Kornel Ujejski. 
Funebra Marŝo 
La nigra ŝalo 
Ĉieleniro . 


Hagar en la dezerto 


Adam Asnyk. 


Estis inter ni nenio . 


Zygmunt Krasiński. 
Al la amatino 


н. G. Derviz. 


Noktoj sendormaj . 


M. Romanowski. 
La amo. 


Leono Zamenhof. 


Al la dua kongreso . 


La lastaj horoj . 
Mi aŭdas Vin 
Nova jaro. 
Vanaj revoj . 


Amoro kaj Merkuro . 

